Cecilia Gaathe bor på Perlen pensjonat sammen med faren sin, Alan W. Gaathe, som eier og driver stedet. Moren hennes, Iselin Gaathe, druknet i Skutebukta for to år siden.

Leo Bast har nettopp flyttet til Skutebukta. Han bor i den private delen av pensjonatet sammen med moren sin, Rebekka, som jobber som hotellsjef. Foreldrene hans er skilt. Faren er journalist og bor i Dubai.

Une Flaker bor sammen med foreldrene og de to brødrene sine i et gammelt skipperhus på østsiden av Skutebukta. Der har hun bodd bestandig. Faren er fisker, mens moren er lærer på den videregående skolen inne i byen.

Egon er hunden til Une. Den heter Egon fordi den er så egen og sta og stort sett gjør som den vil. Det er en knehøy blandingshund, med brun, krøllete pels, lang hale og våt snute. Det sies at den stammer fra en politihund.

Perlen pensjonat

Pensjonatet Perlen ble bygd av Cecilias tippoldefar for over hundre år siden. Den gangen kom gjestene med dampbåt til dypvannskaia eller med jernbanen til byen og videre derfra til kysten med hest og kjerre. Under krigen ble eiendommen tatt av tyskerne, som lot offiserene sine bo der. Etterpå har det vært flere forskjellige eiere helt til moren og faren til Cecilia kjøpte det tilbake, pusset det opp og begynte å leie det ut til gjester. Cecilia og faren bor i en privat del i andre etasje på pensjonatet. Det samme gjør Leo og moren. Høyt over resten av pensjonatet rager tårnværelset.

CLUE-serien

1. Salamandergåten

2. Maltesergåten

3. Undervannsgåten

4. Gravrøvergåten

5. Libertygåten

6. Esmeraldagåten

7. Rivertongåten

8. Hodeskallegåten

9. Ulvehundgåten

10. Sjøormgåten

11. Einsteingåten

12. Triangelgåten

13. Smuglerhuset

Hver bok i CLUE-serien er en egen historie som blir avsluttet. Men gjennom fire og fire bøker løser Cecilia, Leo, Une og Egon et større mysterium. Det er altså slik at fire og fire bøker i CLUE-serien henger sammen, i tillegg til gåten som løses i hver enkelt bok.

I bøkene 1 til 4 får vi sammenhengene og løsningen på mysteriet om hva det var som skjedde sist sommer da moren til Cecilia forsvant. I bøkene 5 til 8 får vi ledetråder og til slutt svaret på hva Kutter-skatten er og hvor den er gjemt. Og i de fire siste bøkene, 9 til 12, er det jakten på den verdifulle Bolette-ringen som er det større mysteriet vi til slutt får en løsning på.

Men så er det slik at boka du holder i hånden nå er en bonusbok! Hvis man setter sammen alle forbokstavene i de tolv CLUE-bøkene, så får man et ord, og det er dette ordet som blir tittelen på denne 13. og aller siste boka i CLUE-serien: Smuglerhuset. God fornøyelse, og takk for følget!

Jørn Lier Horst

Forfatter

Jørn Lier Horst

Smuglerhuset

© 2019 Kagge Forlag AS

Omslagsdesign: Niklas Lindblad, Mystical Garden Design

Omslagsillustrasjon: Shutterstock

Sats: Typeline

E-bok: akzidenz as | Dag Brekke

Kart/plantegning for- og ettersats: Typeline

ISBN: 978-82-489-2373-2

Kagge Forlag AS

Tordenskiolds gate 2

0160 Oslo

www.kagge.no